Albaniż ingħata sentenza sospiża mill-Qorti wara li ammetta li kellu karta tal-identità Taljana falza u li użaha biex jivvjaġġa lejn ir-Renju Unit. Orgest Musta ta’ 22 sena ġie arrestat malli wasal l-ajruport ta’ Malta b’titjira minn Gatwick. Kienu l-awtoritajiet Ingliżi li ntebħu bil-karta tal-identità falza u bagħtu lir-raġel lura Malta. Iż-żagħżugħ mill-Albanija qal lill-Pulizija li hu xtara d-dokument falz mingħand raġel minn Parma għall-prezz ta’ €2,000. Il-Maġistrat Giovanni Grixti kkundannah sena ħabs sospiża għal sentejn. L-Albaniż se jiġi deportat.